
Om denne boka

I Anno asen vender Athena Farrokhzad tilbake til sentrale tema i forfattarskapen sin, denne gongen via eselet. Denne dyreverdas proletar som vi har fordumma for å kunne utnytte, denne migranten som aldri får lagt frå seg børa si. Dikta rører seg frå forteljarens kvardag til ville fantasiar om eselets ulike ansikt og lengtande songar om eit fjernt opprør. Arbeidskritikken fell saman med skildringar av døden i diasporaen, og morskapen dukkar opp i eit nytt lys under eselhoppas antropomorfe natt.Farrokhzad sluttar seg til ein litterær tradisjon som går frå Mulla Nasreddin til Ramón Jiménez, der Tussi har blitt med i RAF og alle år er eselets. Gjendikta av Ida Hove Solberg.

Adventavit asinus, pulcher et fortissimus


Tenk at noko så spotta kan støypast i porselen

seier eg til dotter mi på loppemarknaden

Ho ser opp frå det brukte puslespelet

ser det kantstøytte pakkeselet

med støvete grå pels og foruretta oppsyn

som eg har funne blant kjøkkentøyet

På persisk, forklarar eg, finst det to ord for esel

som begge er ei fornærming

og eit tredje som er eseløyre

men det betyr kanin

Eg ber eselet heim og set det ved komfyren

fyller korgene med gurkemeie og kanel

Dotter mi stikk ein tannpirkar i munnen

så høyet heng ut

Eg stryk vennen min over øyra og kviskrar:

No er det du og eg, vesle tuss

